Turkiyada sodir bo‘lgan to‘qnashuvlarda 3 harbiy va KIPning 8 a’zosi halok bo‘ldi

Turkiyaning Mardin provinsiyasidagi Dargechit shahrida o‘tkazilgan aksilterror operatsiyasi davomida uch harbiy xizmatchi hamda Kurdiston ishchi partiyasining sakkiz a’zosi halok bo‘ldi. Bu haqda, mamlakat bosh shtabi xabariga asoslanib, “RIA Novosti” yozmoqda.

Turkiyada 2015-yil iyulida KIP bilan qurolli qarama-qarshilikning qayta boshlanishi natijasida terakt va to‘qnashuvlarda 270 dan ortiq harbiy va politsiyachi halok bo‘ldi.
O‘z navbatida, bosh shtab xabariga ko‘ra, o‘tgan yil dekabridan buyon favqulodda holat joriy qilingan asosan kurdlar istiqomat qiluvchi hududlarda mingdan ortiq jangari yo‘q qilindi.